ai4bharat/Pralekha huggingface dataset:
कॉरपोरेट कार्य मंत्रालय
कम जुर्माने के प्रावधानों से सीसीआई को पुणे नगर निगम की निविदाओं में गुटबंदी समाप्त करने में मदद मिली
भारतीय प्रतिस्पर्धा आयोग  ने ‘नगरपालिका संबंधी कार्बनिक एवं अकार्बनिक ठोस अपशिष्ट प्रसंस्करण संयंत्रों की डिजाइनिंग, आपूर्ति, स्थापना, शुभारंभ, परिचालन एवं रखरखाव’ के लिए दिसंबर 2014 से लेकर मार्च 2015 तक की अवधि के दौरान पुणे नगर निगम द्वारा जारी पांच निविदाओं में बोली संबंधी हेराफेरी/सांठगांठ के लिए 6 कंपनियों यथा फोर्टिफाइड सिक्योरिटी सॉल्यूशंस , इकोमन एनविरो सॉल्यूशंस प्रा.लिमिटेड , लाह्स ग्रीन इंडिया प्रा.लिमिटेड , संजय एजेंसीज, महालक्ष्मी स्टील्स  और रघुनाथ इंडस्ट्री प्रा.लिमिटेड  पर जुर्माना लगाने वाला अंतिम ऑर्डर जारी कर दिया है। प्रतिस्पर्धा अधिनियम, 2002 की धारा 46 के प्रावधानों, जिन्हें भारतीय प्रतिस्पर्धा आयोग  नियमन, 2009  के साथ पढ़ें, के तहत सीसीआई ने 4 बोलीदाताओं यथा महालक्ष्मी, लाह्स ग्रीन, संजय एजेंसीज और इकोमन पर जुर्माना घटा दिया।
नागरिक चेतना मंच द्वारा अधिनियम की धारा 19 के तहत उपलब्ध कराई गयी सूचना के आधार पर इन कंपनियों के खिलाफ मामले दर्ज किये गये थे। जांच के दौरान इन सभी 6 कंपनियों ने कम जुर्माने वाले आवेदकों के रूप में सीसीआई से संपर्क किया था।
जांच के दौरान प्राप्त साक्ष्यों से सीसीआई ने यह पाया कि धारा 3 , जिसे अधिनियम की धारा 3 के साथ पढ़ें, का उल्लघंन करते हुए ‘नगरपालिका संबंधी कार्बनिक एवं अकार्बनिक ठोस अपशिष्ट प्रसंस्करण संयंत्रों की डिजाइनिंग, आपूर्ति, स्थापना, शुभारंभ, परिचालन एवं रखरखाव’ से जुड़ी वर्ष 2014 की निविदा संख्या 34,35,44,62 और 63 के अंतर्गत बोली में हेराफेरी की गई/सांठगांठ कर बोली लगाई गई। इसके अलावा, प्रॉक्सी/कवर बोलियां प्रस्तुत कर निविदाओं में हेराफेरी करने के लिए विभिन्न व्यक्तियों के बीच सांठगांठ होने के बारे में भी सीसीआई को पता चला जिनमें कंपनियों के मालिक/भागीदार/निदेशक भी शामिल थे।
अधिनियम के प्रावधानों के उल्लंघन को ध्यान में रखते हुए अधिनियम की धारा 27 के तहत 6 कंपनियों यथा फोर्टिफाइड, इकोमन, लाह्स ग्रीन, संजय एजेंसीज, महालक्ष्मी और रघुनाथ पर देय जुर्माने के रूप में क्रमश: 13.07 लाख, 45.20 लाख, 42 लाख, 1.51 करोड, 3.36 करोड़ और 30.55 लाख रुपये की गणना की गयी थी। सीसीआई ने सांठगांठ वाले वर्ष से पहले के तीन वर्षों यथा 2012-13, 2013-14 और 2014-15 में इन कंपनियों को हुए मुनाफे के 10 प्रतिशत की दर से उन पर पेनाल्टी लगाई। फोर्टिफाइड और महालक्ष्मी के विभिन्न व्यक्तियों पर कोई पेनाल्टी नहीं लगाई गई क्योंकि ये एकल स्वामित्व  वाली फर्में हैं।
इस गुटबंदी द्वारा अपनाये गये तरीके के साथ-साथ जिस चरण में कम जुर्माने वाला आवेदन पेश किया गया था उसे भी ध्यान में रखते हुए सीसीआई ने महालक्ष्मी और लाह्स ग्रीन तथा उनसे जुड़े विभिन्न व्यक्तियों पर देय जुर्माने में 50 प्रतिशत की कटौती करने की मंजूरी दे दी। इसी तरह संजय एजेंसीज और इकोमन के साथ-साथ उनसे जुड़े विभिन्न व्यक्तियों पर देय जुर्माने में क्रमशः 40 तथा 25 प्रतिशत की कटौती करने की मंजूरी दी गयी। इस कटौती के बाद महालक्ष्मी, लाह्स ग्रीन, संजय एजेंसीज और इकोमन पर लगाई गई पेनाल्टी क्रमशः 1.68 करोड़, 21 लाख, 90.64 लाख और 33.90 लाख रुपये आंकी गई।
विज्ञान एवं प्रौद्योगिकी मंत्रालय
डिब्रूगढ़ में जी20 आरआईआईजी सम्मेलन में एक स्थायी और चक्रीय जैव- अर्थव्यवस्था के निर्माण पर चर्चा की जाएगी
जी20 सदस्यों, अतिथि देशों और अंतर्राष्ट्रीय संगठनों के प्रतिनिधि तथा वैज्ञानिक समुदाय के आमंत्रित प्रतिभागी 23-24 मार्च 2023 को डिब्रूगढ़, असम  में आयोजित होने वाले जी20 अनुसंधान एवं नवाचार पहल समूह  सम्मेलन में एक स्थायी और चक्रीय जैव-अर्थव्यवस्था के निर्माण के तरीकों पर विचार-विमर्श करेंगे।
विज्ञान और प्रौद्योगिकी विभाग , भारत सरकार के सचिव डॉ. एस चंद्रशेखर और जी20 आरआईआईजी अध्यक्ष इस सम्मेलन की कार्यवाही का नेतृत्व करेंगे। जी20 के इस अनुसंधान एवं नवाचार पहल समूह  सम्मेलन का समन्वयन जैव प्रौद्योगिकी विभाग, विज्ञान और प्रौद्योगिकी मंत्रालय, भारत सरकार द्वारा किया जाता है। सम्मेलन में लगभग 100 प्रतिनिधियों और आमंत्रितों के भाग लेने की संभावना है।
इस कार्यक्रम में प्रमुख प्रतिभागियों को एक साथ लाया जाएगा, जिसमें राष्ट्रीय प्राधिकरणों और जी20 सदस्यों के वे विशेषज्ञ शामिल होंगे, जो इस विषय पर योजना बनाने, नई स्थापना करने और वर्तमान कार्यक्रमों के प्रबंधन के लिए उत्तरदायी होंगे। प्रमुख क्षेत्रों में कृषि में चुनौतियां और अवसर, उद्योगों का शून्य कार्बनीकरण  तथा जैव-ऊर्जा एवं जैव संसाधन प्रबंधन शामिल होंगे। इस सम्मेलन में राष्ट्रीय और क्षेत्रीय कार्यक्रमों और देश के अनुभवों, नियामक वातावरण और सार्वजनिक/निजी क्षेत्र के सहयोग, नए, संसाधन- कुशल, टिकाऊ एवं अधिक चक्रीय जैव- आधारित प्रौद्योगिकियों, उत्पादों को बनाने में अनुसंधान, विकास और और सेवाएँ, और विशिष्ट विषयगत क्षेत्रों पर जी 20 सदस्यों के बीच सहयोग नवाचार की भूमिका पर भी विचार-विमर्श होगा।
यह परस्पर संवादात्मक कार्यक्रम 3पी  सहित सभी प्रमुख हितधारकों के बीच सक्रिय जुड़ाव को बढ़ावा देगा और एक ऐसे समावेशी नीति-निर्माण दृष्टिकोण की ओर ले जाएगा, जो विभिन्न क्षेत्रों में मुख्यधारा के चक्रीय जैव-अर्थव्यवस्था मॉडल के लिए एक वैचारिक ढांचा प्रदान करेगा। साथ ही जी20 सदस्यों एवं हितधारकों के बीच सहयोग और साझेदारी एक चक्रीय  जैव-अर्थव्यवस्था के निर्माण की दिशा में वैश्विक प्रयासों को मजबूत करेगी।
रक्षा मंत्रालय
पश्चिमी बेड़े की कमान में परिवर्तन
रियर एडमिरल समीर सक्सेना, एनएम ने नौसेना की सोर्ड आर्म के फ्लीट कमांडर का पदभार संभाला
भारतीय नौसेना के 'स्वॉर्ड आर्म' के रूप में जाने जाने वाले पश्चिमी बेड़े ने 27 दिसंबर 2021 को रियर एडमिरल अजय कोचर, एनएम द्वारा रियर एडमिरल समीर सक्सेना, एनएम को बैटन सौंपे जाने के साथ बदलाव देखा।
रियर एडमिरल सक्सेना को 01 जुलाई 1989 को भारतीय नौसेना में शामिल किया गया था। वह राष्ट्रीय रक्षा अकादमी, खडकवासला, डिफेंस सर्विसेज स्टाफ कॉलेज, वेलिंगटन और नेवल वॉर कॉलेज, न्यूपोर्ट, यूएसए के पूर्व छात्र हैं।
एक नेविगेशन और डायरेक्शन विशेषज्ञ के रूप में उनकी सामुद्रिक नियुक्तियों में आईएनएस विराट की डायरेक्शन टीम का हिस्सा होना और भारतीय नौसेना के जहाजों कुथार, गोदावरी और दिल्ली का नेविगेटिंग ऑफिसर रहा होना शामिल है। उन्होंने आईएनएस मुंबई के कार्यकारी अधिकारी के रूप में भी कार्य किया। उनकी कमान नियुक्तियों में मॉरीशस कोस्टगार्ड जहाज गार्जियन एवं भारतीय नौसेना के जहाज कुलिश और मैसूर की कमान संभालना शामिल है। वह पश्चिमी बेड़े के फ्लीट ऑपरेशंस ऑफिसर भी थे। वह राष्ट्रीय रक्षा अकादमी और सेंटर फॉर लीडरशिप एंड बिहेवियरल स्टडीज में प्रशिक्षण संबंधी पदों पर भी रहे। उनके स्टाफ अपॉइंटमेंट्स में एकीकृत मुख्यालय, रक्षा मंत्रालय  में कार्मिक निदेशालय में एक कार्यकाल शामिल है, साथ ही वह नौसेना प्रमुख के नौसेना सहायक, प्रिंसिपल डायरेक्टर ऑफ फॉरेन कोऑपरेशन भी रहे हैं। वह भारतीय उच्चायोग, लंदन में नौसेना सलाहकार भी थे। फ्लैग रैंक में पदोन्नति पर, उन्होंने 05 फरवरी 2020 को सहायक नौसेना प्रमुख  के रूप में कार्यभार संभाला।
रियर एडमिरल कोचर, नौसेना मेडल ने मुख्यालय एटीवीपी, नई दिल्ली में प्रोजेक्ट डायरेक्टर  के रूप में पदभार ग्रहण किया।
राष्ट्रपति सचिवालय
राष्ट्रपति ने पद्म पुरस्कार 2023 प्रदान किए
राष्ट्रपति श्रीमती द्रौपदी मुर्मू ने आज  उपराष्ट्रपति, प्रधानमंत्री, केंद्रीय गृह मंत्री और अन्य गणमान्य व्यक्तियों की उपस्थिति में राष्ट्रपति भवन में आयोजित नागरिक अलंकरण समारोह-I में वर्ष 2023 के लिए 3 पद्म विभूषण, 4 पद्म भूषण और 47 पद्म श्री पुरस्कार प्रदान किए।
समारोह के पुरस्कार विजेताओं की सूची यहां संलग्न है -
उप राष्ट्रपति सचिवालय
सिंधु देश का गौरव और उनके जैसे खिलाडी युवाओं के लिए अनुकरणीय उदाहरणः उपराष्ट्रपति
प्रधानमंत्री द्वारा फिट इंडिया का आहवान उपयुक्त, समय के अनुकूल और आवश्यकः उपराष्ट्रपति
फिट इंडिया को एक जन आंदोलन बनाने का आहवान किया
उप राष्ट्रपति श्री एम. वैंकेया नायडू ने कहा है कि पी.वी सिंधु राष्ट्र का गौरव हैं और उनके जैसे खिलाडी युवाओं के लिए अनुकरणीय उदाहरण हैं।
उप राष्ट्रपति बीडब्ल्यूएफ विश्व चैम्पियन पी.वी. सिंधु द्वारा अपने माता-पिता के साथ हैदराबाद में उप राष्ट्रपति निवास पर मुलाकात के बाद मीडिया से बातचीत कर रहे थे। सुश्री सिंधु इस प्रतियोगिता में स्वर्ण पदक जीतने वाली पहली भारतीय हैं।
उप राष्ट्रपति ने 24 वर्षीय बैडमिंटन स्टार की कड़ी मेहनत, समर्पण और प्रतिबद्धता की सराहना करते हुए कहा कि सिंधु सभी देशवासियों के लिए प्रेरणा का स्रोत है।
अपने लक्ष्य को हासिल करने के लिए सिंधु द्वारा विशुद्ध भोजन लेने, कड़ी अनुशासित प्रैक्टिस करने की प्रशंसा करते हुए उप राष्ट्रपति ने कहा कि प्रधानमंत्री
श्री नरेन्द्र मोदी द्वारा किया गया फिट इंडिया का आहवान एक राष्ट्रीय आंदोलन बनना चाहिए। यह उपयुक्त, समय के अनुकूल और वांछित हैं।
उप राष्ट्रपति ने कहा कि भारत को जनसंख्या संबंधी लाभ मिला हुआ हैं। उसकी 65 प्रतिशत जनसंख्या 35 वर्ष की उम्र से कम है। उन्होंने कहा कि देश को नई ऊंचाईयों तक ले जाने के लिए स्वस्थ, सक्रिय और उपयोगी युवा शक्ति का होना जरूरी है।
उप राष्ट्रपति ने कहा फिट इंडिया जैसे प्रयास ऐसे समय में बेहद प्रासंगिक हैं जब आधुनिक जीवन शैली और खानपान की आदतों में बदलाव के कारण गैर संचारी रोग बढ़ रहे है।
उन्होंने कहा कि शरीर और दिमाग की फिटनेस से व्यक्ति न केवल सतर्क और स्मार्ट रहता है बल्कि लक्ष्यों को हासिल करने के लिए उन्हें ताकत मिलती है और सामाजिक दृष्टि से वह उपयोगी बन जाता है।
उन्होंने जोऱ देकर कहा कि एक संपन्न राष्ट्र बनने के लिए स्वस्थ राष्ट्र बनना एक आवश्यक पूर्व शर्त है।
युवा कार्यक्रम एवं खेल मंत्रालय
केंद्रीय युवा कार्यक्रम और खेल मंत्री श्री अनुराग ठाकुर ने मध्य एशियाई देशों के युवा शिष्टमंडल के साथ बातचीत की
प्रमुख विशेषतायें:
युवा कार्यक्रम विभाग 17 से 23 नवंबर, 2022 तक मध्य एशियाई देशों के 100 सदस्यीय युवा शिष्टमंडल की मेजबानी कर रहा है। केंद्रीय युवा कार्यक्रम और खेल मंत्री श्री अनुराग सिंह ठाकुर ने आज नई दिल्ली में युवा शिष्टमंडल के सम्मान में रात्रि भोज का आयोजन किया। इस अवसर पर युवा कार्यक्रम सचिव श्री मीता आर लोचन और मंत्रालय के अन्य अधिकारी उपस्थित थे। उस रंगारंग शाम को शिष्टमंडल के सदस्यों ने बॉलीवुड के गीतों पर अपनी कला का प्रदर्शन किया।
केंद्रीय युवा कार्यक्रम और खेल मंत्री श्री अनुराग ठाकुर ने रात्रि भोज के दौरान शिष्टमंडल से बातचीत की। श्री ठाकुर ने कहा कि यह अंतर्राष्ट्रीय युवा आदान-प्रदान कार्यक्रम का ही एक रूप है, जिसमें चार मध्य एशियाई देशों के प्रतिनिधि शामिल हैं। यह कार्यक्रम सद्भावना और स्वस्थ सम्बंधों को प्रगाढ़ बनायेगा। श्री ठाकुर ने प्रतिनिधियों के प्रदर्शन की सराहना की और कहा कि इससे हमें स्पष्ट हो जाता है कि मध्य एशिया पर भारतीय सिनेमा का कितना बड़ा प्रभाव है। उन्होंने कहा, “इससे पता चलता है कि भले हम दुनिया के विभिन्न इलाकों में रहते हों, लेकिन हमारी कई चीजें साझा हैं। किसी भी देश में वहां के युवा सबसे महत्त्वपूर्ण हितधारक होते हैं।”
अपनी भारत यात्रा के दौरान शिष्टमंडल ने दिल्ली स्थित प्रधानमंत्री संग्रहालय और युद्ध स्मारक का दौरा किया। मुम्बई में वे टाटा मेमोरियल हॉस्पिटल, मुम्बई फिल्म सिटी, गेट वे ऑफ इंडिया गये और महाराष्ट्र के मुख्यमंत्री तथा राज्यपाल से बातचीत करने का अवसर भी उन्हें मिला। मध्य एशिया के शिष्टमंडल ने विदेश मंत्री के साथ भी चर्चा की।
प्रधानमंत्री ने 27 जनवरी, 2022 को पहले भारत-मध्य एशिया शिखर सम्मेलन की वर्चुअल माध्यम से मेजबानी की थी। शिखर सम्मेलन में कजाकिस्तान, किर्गिस्तान, ताजिकिस्तान, तुर्कमेनिस्तान और उज्बेकिस्तान के राष्ट्रपति सम्मिलित हुये थे। शिखर सम्मेलन संयोगवश ऐसे समय हुआ था, जब भारत और मध्य एशियाई देशों के बीच राजनयिक रिश्तों की स्थापना की 30वीं वर्षगांठ भी थी। मध्य एशियाई देशों के शीर्ष नेतृत्व ने भारत की स्वतंत्रता के 75 वर्ष हो जाने पर प्रधानमंत्री को बधाई दी थी।
भारत और मध्य एशियाई देशों के बीच सभ्यतामूलक, सांस्कृतिक, व्यापारिक और लोगों के बीच आदान-प्रदान के एक सदी पुराने सम्बंधों को याद करते हुये शीर्ष नेतृत्व ने दीर्घकालिक, समग्र तथा सतत भारत-मध्य एशिया साझीदारी की आकांक्षा प्रकट की, जो आपसी भरोसे, समझ और मैत्री पर आधिरत हो। भारत के प्रधानमंत्री ने मध्य एशियाई देशों के 100 सदस्यीय शिष्टमंडल की हर वर्ष मेजबानी करने का प्रस्ताव किया था, जिसका मध्य एशियाई नेतृत्व ने स्वागत किया।
प्रधानमंत्री ने क्षेत्रीय विकास, शांति और समृद्धि के लिये “सपोर्ट ऑफ ऑल, डेवलपमेंट फॉर ऑल, ट्रस्ट ऑफ ऑल, एफर्ट्स ऑफ ऑल” के सिद्धांत की रूपरेखा प्रस्तुत की। मध्य एशियाई देशों के शीर्ष नेतृत्व ने इस बात पर सहमति व्यक्त की कि वैश्विक विकास के केंद्र में मानवजाति का होना जरूरी है, ताकि कोई भी पीछे न छूटने पाये। इस संदर्भ में, शीर्ष नेतृत्व ने अधिक सहयोगात्मक और समावेशी वैश्विक प्रगति तथा विकास को समर्थन दिया। युवा कार्यक्रम विभाग ने मध्य एशियाई देशों सहित विभिन्न देसों के साथ अंतर्राष्ट्रीय युवा आदान-प्रदान कार्यक्रम को लागू करना शुरू कर दिया है।
संबंधित लिंकः
https://pib.gov.in/PressReleaseIframePage.aspx?PRID=1869375
प्रधानमंत्री कार्यालय
प्रधानमंत्री 11 मार्च 2021 को स्वामी चिदभवानन्दजी की भगवद् गीता के किंडल संस्करण को जारी करेंगे
प्रधानमंत्री श्री नरेन्द्र मोदी 11 मार्च 2021  को सुबह 10 बजकर 25 मिनट पर स्वामी चिदभवानन्दजी की ‘भगवद् गीता’ के किंडल संस्करण को जारी करेंगे और इस अवसर पर आयोजित कार्यक्रम को वर्चुअल माध्यम से संबोधित करेंगे। यह कार्यक्रम स्वामी चिदभवानन्दजी की ‘भगवद् गीता’ की 5 लाख से ज्यादा प्रतियों की बिक्री होने के उपलक्ष्य में आयोजित किया गया है।
स्वामी चिदभवानन्दजी तमिलनाडु के चिरुचिरापल्ली स्थित तिरूपराथुरई में श्रीरामकृष्ण तपोवनम आश्रम के संस्थापक हैं। स्वामीजी ने 186 पुस्तकें और सभी प्रकार की कृतियों की रचना की है। गीता पर उनका विद्वत्तापूर्ण कार्य इस विषय पर अब तक लिखी पुस्तकों में सबसे अधिक महत्वपूर्ण है। गीता का तमिल संस्करण जिसमें उनकी टिप्पणियां भी शामिल हैं सन् 1951 में प्रकाशित हुआ था जिसके बाद 1965 में उसका अंग्रेजी संस्करण प्रकाशित हुआ। इसके बाद उनके अनुयाइयों ने इस पुस्तक का तेलुगु, ओड़िया, जर्मन और जापनी भाषाओं में अनुवाद किया।
मंत्रिमण्डल
केन्द्रीय मंत्रिमंडल ने प्रतिभूति अपीलीय पंचाट , मुंबई में तकनीकी सदस्य का पद सृजित करने की मंजूरी दी
प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने प्रतिभूति अपीलीय पंचाट , मुंबई में तकनीकी सदस्य का पद सृजित करने की मंजूरी दे दी है। यह पद भारत सरकार के सचिव स्तर का होगा। पद के लिए वेतनमान 2,25,000 रूपए  अथवा सातवें वेतन आयोग के पे-मैट्रिक्स के लेवल 17 के अनुसार होगा।
लाभ:
तकनीकी सदस्य का पद सृजित होने से एसएटी में एक अतिरिक्त पीठ का गठन किया जा सकेगा। इससे भारतीय प्रतिभूति विनिमय बोर्ड, भारतीय बीमा नियामक विकास प्राधिकरण  तथा पेंशन निधि विनियामक और विकास प्राधिकरण  की ओर से एसएटी के समक्ष बड़ी संख्या में आने वाली अपीलों का त्वरित निबटान संभव हो सकेगा। इसका फायदा पेंशन भोगियों, निवेशकों और आम लोगों को मिलेगा।
देश में प्रतिभूति बाजार और बीमा क्षेत्र का तेज विकास हो रहा है। प्रतिभूति बाजार में बड़ी संख्या में खरीद और बिकवाली  होने तथा बीमा क्षेत्र में निवेशकों की संख्या बढ़ने से इनसे संबधित शिकायतों की संख्या भी बढ़ने की संभावना है। ऐसे में इन शिकायतों के त्वरित निबटान के लिए एक सक्षम प्रणाली की आवश्यकता है। ऐसा होने से पेशंन, बीमा और प्रतिभूति बाजार से जुड़ी आम लोगों की शिकायतों को जल्दी निबटाया जा सकेगा।
स्वास्थ्य एवं परिवार कल्याण मंत्रालय
पिछले 24 घंटों में टीके की 88.13 लाख से अधिक खुराक लगाकर भारत ने एक दिन में सबसे ज्यादा टीके लगाने का कारनामा कर दिखाया
भारत में कोविड-19 टीकाकरण का कुल कवरेज 55 करोड़ के पड़ाव पर पहुंचा
मौजूदा रिकवरी दर  मार्च 2020 के बाद सर्वाधिक
पिछले 24 घंटों में 25,166 दैनिक नये मामले दर्ज
भारत में सक्रिय मामले  146 दिनों में सबसे कम
भारत में सक्रिय मामले इस समय कुल मामलों का 1.15 प्रतिशत; मार्च 2020 के बाद सबसे कम
दैनिक पॉजिटिविटी दर  पिछले 22 दिनों से तीन प्रतिशत से कम पर कायम
देशव्यापी टीकाकरण अभियान के तहत पिछले 24 घंटों में भारत ने टीके की 88.13 लाख से अधिक खुराकें लगाईं। हमारे अभियान के शुरू होने के बाद से एक दिन में ये सबसे ज्यादा टीके लगाये गये हैं। इसके साथ ही कोविड-19 टीकाकरण कवरेज कल 55 करोड़ के पड़ाव पर पहुंच गया। आज सात बजे सुबह तक की अस्थायी रिपोर्ट के अनुसार 62,12,108 सत्रों के जरिये टीके की कुल 55,47,30,609 खुराकें लगाई गईं।
ब्योरा इस प्रकार हैः
|
|
स्वास्थ्य कर्मी
|
|
पहली खुराक
|
|
1,03,50,941
|
|
दूसरी खुराक
|
|
81,20,754
|
|
अग्रिम पंक्ति के कर्मी
|
|
पहली खुराक
|
|
1,82,86,002
|
|
दूसरी खुराक
|
|
1,22,44,940
|
|
18-44 वर्ष आयु वर्ग
|
|
दूसरी खुराक
|
|
20,20,24,963
|
|
पहली खुराक
|
|
1,61,02,484
|
|
45-59 वर्ष आयु वर्ग
|
|
दूसरी खुराक
|
|
11,87,86,699
|
|
दूसरी खुराक
|
|
4,64,06,915
|
|
60 वर्ष से अधिक
|
|
पहली खुराक
|
|
8,17,46,204
|
|
दूसरी खुराक
|
|
4,06,60,707
|
|
योग
|
|
55,47,30,609
सबके लिये कोविड-19 टीकाकरण का नया अध्याय 21 जून, 2021 को शुरू हुआ था। केंद्र सरकार देशभर में कोविड-19 टीकाकरण का दायरा बढ़ाने और इस प्रक्रिया में तेजी लाने के लिये कटिबद्ध है।
भारत में रिकवरी दर 97.51 प्रतिशत है। यह मार्च 2020 के बाद से सर्वाधिक है।
महामारी की शुरुआत से जितने लोग संक्रमित हुये हैं, उनमें से 3,14,48,754 मरीज कोविड-19 से पहले ही उबर चुके हैं, और पिछले 24 घंटों में 36,830 मरीज स्वस्थ हुये हैं।
154 दिनों में भारत में दैनिक नये मामलों में सबसे कम  मामले दर्ज किये गये।
लगातार 51 दिन से 50 हजार से कम दैनिक मामले आ रहे हैं। यह केंद्र और राज्यों/केंद्र शासित प्रदेशों के मिले-जुले और सतत प्रयासों का नतीजा है।
भारत में सक्रिय मामलों की संख्या 3,69,846 दर्ज की गई है, जो 146 दिनों में सबसे कम है। सक्रिय मामले अब देश के कुल पॉजिटिव मामलों का 1.15 प्रतिशत रह गये हैं, जो मार्च 2020 के बाद देश के कुल पॉजिटिव मामलों में सबसे कम है।
देश में जांच क्षमता को लगातार बढ़ाया जा रहा है, जिसके सिलसिले में देश में पिछले 24 घंटों के दौरान कुल 15,63,985 जांचें की गईं। आमूल रूप से भारत ने अब तक 49.66 करोड़ से अधिक  जांचें की गईं हैं।
एक तरफ देशभर में जांच क्षमता बढ़ाई गई, तो दूसरी तरफ साप्ताहिक पॉजिटिविटी दर इस समय 1.98 प्रतिशत है, जो पिछले 53 दिनों में तीन प्रतिशत से नीचे कायम है। दैनिक पॉजिटिविटी दर भी 1.61 प्रतिशत रही, जो पिछले 22 दिनों से तीन प्रतिशत से नीचे और 71 दिनों से लगातार पांच प्रतिशत से कम पर बनी हुई है।
प्रधानमंत्री कार्यालय
प्रधानमंत्री ने लद्दाख में हुई बस दुर्घटना में भारतीय सैन्यकर्मियों की मौत पर शोक व्यक्त किया
प्रधानमंत्री श्री नरेन्द्र मोदी ने लद्दाख में हुई एक बस दुर्घटना में भारतीय सैन्यकर्मियों की मौत पर गहरा दुख व्यक्त किया है।
एक ट्वीट में प्रधानमंत्री ने कहा;
"लद्दाख में हुई बस दुर्घटना से दुखी हूं, जिसमें हमने अपने बहादुर सैन्यकर्मियों को खो दिया है। मेरी संवेदना शोक संतप्त परिवारों के साथ है। मुझे उम्मीद है कि घायल जल्द से जल्द ठीक हो जाएंगे। प्रभावित होने वालों को हर संभव सहायता दी जा रही है।"
गृह मंत्रालय
राष्ट्रीय आपदा मोचन बल ने 15वां स्थापना दिवस मनाया
एनडीआरएफ ने 3100 ऑपरेशनों में एक लाख से अधिक लोगों की जान बचाई: गृह राज्यमंत्री श्री नित्यानंद राय
राष्ट्रीय आपदा मोचन बल  ने आज यहां अपना 15वां स्थापना दिवस मनाया। इस अवसर पर केन्द्रीय गृह राज्य मंत्री श्री नित्यानंद राय मुख्य अतिथि थे और एनडीएमए के सदस्य सचिव श्री जी. वी. वी. सरमा सम्मानित अतिथि थे।
गृह राज्यमंत्री श्री नित्यानंद राय ने आपदा मोचन अभियानों में मानव जीवन और राष्ट्रीय संपत्ति को बचाने में एनडीआरएफ की भूमिका की सराहना करते हुए कहा कि प्रधानमंत्री श्री नरेंद्र मोदी और केंद्रीय गृह मंत्री श्री अमित शाह को एनडीआरएफ पर पूरा भरोसा है। देश में होने वाली किसी भी तरह की आपदा से निपटने में यह हमेशा सबसे आगे रहा है। उन्होंने कहा कि एनडीआरएफ ने अपनी निस्वार्थ सेवा और आपदा प्रबंधन में बेजोड़ व्यावसायिकता के साथ राष्ट्रीय और अंतर्राष्ट्रीय स्तर पर अच्छा नाम और प्रसिद्धि अर्जित की है।
एनडीआरएफ को 15वें स्थापना दिवस पर बधाई देते हुए श्री राय ने कहा कि 2006 में अपनी स्थापना के बाद से एनडीआरएफ ने अपने 3100 ऑपरेशनों में एक लाख से अधिक लोगों की जान बचाई है और आपदाओं के दौरान 6.7 लाख से अधिक लोगों को संकट से निकालकर सुरक्षित स्थानों पर पहुंचाया।
उन्होंने फिर कहा कि प्रधानमंत्री श्री नरेंद्र मोदी को राष्ट्र के लिए की गई सेवा के लिए एनडीआरएफ पर गर्व है और वे आपदा प्रबंधन के क्षेत्र में भूमिका के लिए इसकी प्रशंसा करते हैं। उन्होंने कहा कि इस बल ने पिछले कुछ वर्षों में बहादुरी के साथ कई चुनौतियों का मुकाबला करके उच्च स्तर की व्यावसायिकता, दृढ़ संकल्प और कड़ी मेहनत का प्रदर्शन करते हुए लोगों के जीवन को बचाने में सराहनीय काम किया है।
गृह राज्यमंत्री श्री नित्यानंद राय ने यह भी सुझाव दिया कि प्रधानमंत्री श्री नरेंद्र मोदी के निर्देशों का पालन करते हुए एनडीआरएफ को राज्य एसडीआरएफ के साथ मिलकर काम करना चाहिए और आपदाग्रस्त क्षेत्रों के पास उपलब्ध सभी संसाधनों और उपकरणों की जानकारी एकत्र करनी चाहिए।
बल के प्रशिक्षण और जागरूकता कार्यक्रमों पर श्री नित्यानंद राय ने कहा कि एनडीआरएफ ने अब तक 4,000 से अधिक स्वयंसेवकों को प्रशिक्षण दिया है और उसका 2024 तक देश के विभिन्न भागों में स्थानीय स्तर पर 70,000 से अधिक स्वयंसेवकों को प्रशिक्षण देने का लक्ष्य है।
एनडीएमए के सदस्य सचिव श्री जी. वी. वी. सरमा ने भी एनडीआरएफ कर्मियों की कड़ी मेहनत, ईमानदारी, समर्पण की प्रशंसा की और आपदा जोखिम को कम करने के प्रयासों की सराहना की। उन्होंने एसडीआरएफ के साथ मिलकर क्षमता बढ़ाने और आपदा प्रबंधन के लिए आधुनिक उपकरणों और प्रौद्योगिकी की खरीद पर भी जोर दिया।
एनडीआरएफ के महानिदेशक श्री एस एन प्रधान ने पिछले साल के दौरान आई आपदाओं में लोगों की जान बचाने में इसकी भूमिका की सराहना करते हुए कहा कि एनडीआरएफ आपदा प्रबंधन में वर्षों से हमेशा लोगों की अपेक्षाओं पर खरा उतरा है।
इस अवसर पर केन्द्रीय गृह राज्य मंत्री श्री नित्यानंद राय ने स्कूली सुरक्षा और सर्वश्रेष्ठ बटालियन खेल प्रतियोगिता के विजेताओं को प्रतिष्ठित सेवा पदक और ट्रॉफी प्रदान किए। इस अवसर पर एसओपी पर एक पुस्तिका भी जारी की गई।
इस अवसर पर 'शहरी बाढ़ एवं चुनौतियां' और 'आपदा प्रबंधन में जैविक आपदा एवं नई प्रौद्योगिकी' पर एक कार्यशाला भी आयोजित की गई। इस कार्यक्रम में आपदा प्रबंधन संस्थानों के प्रमुख, केंद्रीय पुलिस बलों के वरिष्ठ अधिकारी और विभिन्न केंद्रीय एजेंसियों के गणमान्य व्यक्ति उपस्थित थे।
कृषि एवं किसान कल्याण मंत्रालय
राजस्थान, मध्य प्रदेश, पंजाब, गुजरात, उत्तर प्रदेश और हरियाणा के टिड्डी सर्कल कार्यालयों ने 2 जुलाई, 2020 तक 1,32,777 हेक्टेयर क्षेत्र में चलाया टिड्डी नियंत्रण अभियान; राज्य सरकारों ने 1,13,003 हेक्टेयर क्षेत्र में चलाया नियंत्रण अभियान
फसलों को नहीं हुआ खास नुकसान; राजस्थान के कुछ जिलों में फसलों को हुआ मामूली नुकसान
टिड्डी सर्कल कार्यालयों  ने 11 अप्रैल, 2020 से 2 जुलाई,2020 तक राजस्थान, मध्य प्रदेश, पंजाब, गुजरात, उत्तर प्रदेश और हरियाणा राज्यों के 1,32,777 हेक्टेयर क्षेत्र में टिड्डी नियंत्रण अभियान चलाया गया। एलसीओ द्वारा 2-3 जुलाई, 2020 की रात में राजस्थान के 7 जिलों जैसलमेर, बाड़मेर, जोधपुर, नागौर, सीकर, जयपुर और अलवर के 19 स्थानों पर तथा मध्य प्रदेश के टीकमगढ़ जिले के 2 स्थानों पर नियंत्रण अभियान का संचालन किया गया।
राज्य सरकारें भी इस क्रम में टिड्डी नियंत्रण अभियान चला रही हैं। राज्य सरकारों के द्वारा 2 जुलाई, 2020 तक राजस्थान, मध्य प्रदेश, पंजाब, गुजरात, उत्तर प्रदेश, महाराष्ट्र, छत्तीसगढ़, हरियाणा और बिहार में 1,13,003 हेक्टेयर क्षेत्र में नियंत्रण अभियान चलाया गया। राजस्थान के राज्य कृषि विभाग ने 2-3 जुलाई, 2020 की रात को करौली, सवाई माधोपुर, पाली और ढोलपुर जिलों के 4 स्थानों पर टिड्डियों के छोटे समूहों और छितरी हुई आबादी पर नियंत्रण कार्रवाई की।
देचू-जोधपुर, राजस्थान में टिड्डी नियंत्रण अभियान
शेरगढ़- जोधपुर, राजस्थान में एक ड्रोन का परिचालन
वर्तमान में स्प्रे वाहनों के साथ 60 नियंत्रण दल राजस्थान, गुजरात,मध्य प्रदेश और उत्तर प्रदेश में तैनात कर दिए गए हैं; टिड्डी नियंत्रण अभियान में केन्द्र सरकार के 200 से ज्यादा कर्मचारी लगे हुए हैं। इसके अलावा,राजस्थान में बाड़मेर, जैसलमेर, बीकानेर,नागौर और फलोदी में ऊंचे पेड़ों और दुर्गम क्षेत्रों में कीटनाशकों के छिड़काव से टिड्डी दल पर प्रभावी नियंत्रण के लिए 12 ड्रोन के साथ पांच कंपनियों को तैनात कर दिया गया है।
गुजरात, उत्तर प्रदेश, मध्य प्रदेश, महाराष्ट्र, छत्तीसगढ़, बिहार और हरियाणा में फसलों को कोई खास नुकसान नहीं हुआ है। हालांकि राजस्थान के कुछ जिलों को मामूली नुकसान दर्ज किया है।
आजको राजस्थान के जैसलमेर, बाड़मेर, जोधपुर, नागौर, सीकर, जयपुर और अलवर में और मध्य प्रदेश के टीकमगढ़ क्षेत्र में छोटी गुलाबी टिड्डियों और वयस्क पीली टिड्डियों के झुंड सक्रिय हैं।
खाद्य एवं कृषि संगठन के 27.06.2020 के टिड्डी स्टेटस अपडेट के अनुसार, उत्तरी सोमालिया में जमा झुंडों के भारत-पाकिस्तान सीमा से लगे ग्रीष्मकालीन प्रजनन क्षेत्रों का रुख करने का अनुमान है। पाकिस्तान में भारतीय सीमा से सटे सिंध क्षेत्र में ये झुंड अंडे देने की शुरुआत कर चुके हैं, वहीं खैबर पख्तूनवा में कुछ फुदकने वाले झुंड तैयार हो रहे हैं। भारत में, कुछ अपरिपक्व वयस्कों के छोटे समूह उत्तर प्रदेश के पूर्वी हिस्सों का रुख कर चुके हैं और उनके ज्यादा नुकसान पहुंचाए बिना आगे बढ़ने का अनुमान है।
एफएओ द्वारा दक्षिण पश्चिम एशियाई देशों  के तकनीक अधिकारियों की आभासी बैठकें साप्ताहिक आधार आयोजित की जा रही हैं। दक्षिण पश्चिमी एशियाई देशों के तकनीक अधिकारियों की अभी तक 15 आभासी बैठक हो चुकी हैं।